21.03.2018
Хәажәкырамза 21 рзы Аҧсны Аҳәынҭқарра Ахада Рауль Ҳаџьымба ииубилеи идиныҳәалеит Урыстәылатәи Афедерациа Аиҳабыра Ахантәаҩы Дмитри Медведев.
Адныҳәалараҿы, ҷыдала, иҳәоуп:
«Урыстәылатәи Афедерациа Аиҳабыра ахьӡала, хаҭала сара сҟынтә ишәыдысныҳәалоит 60-шықәсашәхыҵра.
Шәара хаҭала шәлагаламҭа дууп аидгыларатәи астратегиатәи усеицура апринципқәа шьаҭас измоу урыстәыла-аҧснытәи аизыҟазаашьақәа рҿы. Сара агәра згоит ахәаахәҭра- економикатәи инвестициатәи усеицура аҧхьаҟагьы арҕәҕәара, иеиуеиҧшым аусхкқәа рыҟны ҧеиҧш змоу апроектқәа рынагӡара аҩ-тәылак ринтересқәа ишрызку.
Ҳаҭыр зқәу, Рауль Џьумка-иҧа, ишәзеиҕьасшьарц сҭахуп агәабзиара, анасыҧ, ҭакҧхықәра зцу шәусураҿы аихьӡара ҿыцқәа».